
Adeiledd a bondio
Cyffredinol
	Term allweddol
	Diffiniad

	Atom
	y gronyn lleiaf posibl o elfen; mae atomau wedi’u gwneud o brotonau, niwtronau ac electronau

	Bond cemegol
	grym atyniad electrostatig cryf sy’n dal atomau at ei gilydd

	Cyfansoddyn
	sylwedd pur wedi’i wneud o ddwy neu ragor o elfennau gwahanol y mae bondiau cemegol yn cysylltu eu hatomau; mae’r atomau mewn cymhareb sefydlog

	Dargludydd trydan
	sylwedd sy’n galluogi gronynnau wedi’u gwefru i symud drwyddo’n hawdd

	Diagram dot a chroes
	mae’n cael ei ddefnyddio i ddangos sut mae electronau o blisg/lefelau egni allanol atomau yn cael eu rhannu neu eu trosglwyddo pan fydd atomau’n ffurfio moleciwlau neu ïonau

	Electron
	gronyn is-atomig â gwefr negatif sydd ag ychydig iawn o fàs ac sydd i’w ganfod ym mhlisg electronau/lefelau egni atomau

	Plisg electronau/lefel egni
	y rhan o atom y tu allan i’r niwclews sy’n cael ei lenwi gan electronau

	Elfen
	sylwedd pur sydd wedi’i wneud o un math o atom yn unig

	Dellten enfawr
	trefniant rheolaidd atomau neu ïonau sy’n ffurfio adeileddau estynedig

	Anelastig
	ddim yn hyblyg

	Dellten reolaidd
	trefniant o atomau neu ïonau sy’n ailadrodd ac yn ffurfio adeiladd 3D

	Gronyn is-atomig
	gronyn sy’n llai nag atom







Adeiledd a bondio cofalent
	Term allweddol
	Diffiniad

	Bond cofalent
	math o fond sy’n cael ei ffurfio gan atomau sy’n rhannu o leiaf un pâr o electronau

	Deuatomig
	pan fydd moleciwl yn cynnwys dau atom

	Grymoedd rhyngfoleciwlaidd
	y grymoedd atynnol a gwrthyrrol cymharol wan rhwng moleciwlau

	Grymoedd mewnfoleciwlaidd
	y grymoedd atynnol a gwrthyrrol mewn moleciwl

	Macrofoleciwl
	moleciwl mawr iawn

	Moleciwl
	dau atom neu ragor wedi’u cysylltu gan fondiau cemegol


Adeiledd a bondio ïonig
	Term allweddol
	Diffiniad

	Anion
	ïon negatif

	Brau
	rhywbeth sy’n cracio neu’n torri pan fydd grym yn cael ei roi arno

	Ïon
	gronyn wedi’i wefru sy’n cael ei ffurfio pan fydd un neu ragor o electronau’n cael eu colli neu eu hennill o atom neu foleciwl

	Bond ïonig
	grym atyniad electrostatig rhwng ïonau â gwefr ddirgroes mewn dellten reolaidd sy’n ffurfio rhwng metel ac anfetel

	Ïon polyatomig
	gronyn wedi’i wefru sydd wedi’i wneud o ddau atom neu ragor wedi’u cysylltu â’i gilydd







Adeiledd a bondio metelig
	Term allweddol
	Diffiniad

	Aloi
	cymysgedd o ddwy neu ragor o elfennau y mae o leiaf un ohonynt yn fetel, pan fo gan y cymysgedd briodweddau metelig

	Catïon
	ïon positif

	Electron dadleoledig
	electron mewn moleciwl neu adeiledd nad yw’n gysylltiedig ag unrhyw atom, ïon, neu fond cofalent penodol ac sy’n gallu symud yn rhydd

	Hydwyth
	yn gallu cael ei dynnu allan i greu gwifrau

	Grym atyniad electrostatig
	grym atyniad rhwng gronynnau â gwefrau dirgroes

	Hydrin
	mae’n gallu cael ei forthwylio neu ei blygu i siâp

	Metel
	elfen sy’n sgleiniog pan fydd yn cael ei thorri, yn hydrin ac yn dargludo trydan yn dda; mae metelau i’w gweld ar ochr chwith a chanol y tabl cyfnodol ac maent yn tueddu i golli electronau i ffurfio ïonau positif

	Bond metelig
	grym atyniad electrostatig  rhwng electronau dadleoledig a’r ïonau positif mewn dellten reolaidd

	Dargludedd thermol
	mesur o ba mor hawdd mae sylwedd yn galluogi gwres i symud drwyddo


Adeiledd a bondio carbon
	Term allweddol
	Diffiniad

	Alotropau
	gwahanol ffurfiau ar yr un elfen yn yr un cyflwr ffisegol; er enghraifft, mae diemwnt, graffit, graffen a ffwlerenau yn altropau carbon

	Tetrahedrol
	moleciwlau ac adeileddau sydd ag un atom yn y canol a phedwar atom yng nghorneli pyramid trionglog

